ফিলিস লোগান
ফিলিস লোগান (ইংরেজি: Phyllis Logan; জন্ম ১১ জানুয়ারি ১৯৫৬) হলেন একজন স্কটিশ অভিনেত্রী। তিনি ব্রিটিশ হাস্যরসাত্মক নাট্য রহস্যধর্মী লাভজয় (১৯৮৬-৯৩) ধারাবাহিকে লেডি জেন ফেলশ্যাম এবং ঐতিহাসিক নাট্যধর্মী ডাউনটাউন অ্যাবি (২০১০-১৫) ধারবাহিকে মিসেস হিউজ (পরে কারসন) চরিত্রে অভিনয়ের জন্য সুপরিচিত। তিনি ১৯৮৩ সালের অ্যানাদার টাইম, অ্যানাদার প্লেস চলচ্চিত্রে অভিনয় করে সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। তার অভিনীত অন্যান্য চলচ্চিত্র হল সিক্রেট অ্যান্ড লাইজ (১৯৯৬) ও শুটিং ফিশ (১৯৯৭)।